Vermiste man in slang gevind‘n Skermskoot uit ‘n video van die voorval. Foto: Sulawesi-polisie via AP Die man se lyk is Maandag in Sulawesi gevind nadat inwoners na hom begin soek het toe hy nie Sondagaand teruggekeer het van sy plantasie waar hy met palmolie-gewasse boer nie. Volgens berigte het inwoners op ŉ stewel afgekom voor hulle die 7 m lange luislang gewaar het. Die slang is doodgemaak en oopgesny waarna hulle op die man se liggaam afgekom het. Luislange gryp hul prooi vas met hul skerp geboë tande en druk die prooi dood voor hulle dit insluk. Die slange kom wyd voor in Indonesië. Berigte van mense wat deur luislange gedood word, is egter raar. Hulle eet gewoonlik ape, varke en ander soogdiere.